Vukan Vuchic

Vukan R. Vuchic, serbiapäraselt Vukan Vučić, (serbia kirillitsas Вукан Вучић; sündinud 14. jaanuaril 1935 Belgradis Jugoslaavia Kuningriigis) on serbia päritolu Ameerika Ühendriikide transpordiplaneerimise ekspert ja urbanist. Ta on 2010. aastast Pennsylvania Ülikooli transpordisüsteemide ning linna- ja regionaalplaneerimise emeriitprofessor. Tema uurimistöö on keskendunud linnatranspordi süsteemidele ja planeerimisele, samuti linnatranspordi poliitikale. Vuchic on konsulteerinud Ameerika Ühendriikide Transpordiministeeriumi, Belgradi, Pekingi, Lima, Napoli, Philadelphia, Rooma ja Singapuri linnavõime, samuti suuri transiidiagentuure nagu Bay Area Rapid Transit (San Franciscos), Washington Metropolitan Area Transit Authority, New York City Transit Authority, Southeastern Pennsylvania Transportation Authority, Toronto Transit Commission ja Moskovski Metropoliten. Ta on pidanud loengud enam kui 150 ülikoolis üle maailma. Tema raamatuid on tõlgitud jaapani, serbia, vene, hiina ja türgi keelde Vuchic on Friedrich Lehneri medali esimene laureaat. Vukan Vučić lõpetas 1960. aastal Belgradi Ülikooli inseneridiplomiga. 1961. aastal emigreerus ta USA-sse. Vuchic sai 1965. aastal California Ülikoolist Berkeleys magistrikraadi (M.Eng.) ja 1966. aastal doktorikraadi (Ph.D.). 1967. aastal sai ta Pennsylvania Ülikooli abiprofessoriks ja organiseeris seal transpordisüsteemide (Transportation Systems Engineering) õppeprogrammi. Aastatel 1970–1975 oli ta kaasprofessor. 1975. aastal sai ta täisprofessoriks ja 1990. aastal tiitli UPS Foundation Professor of Transportation. 2002. aastast oli ta ühtlasi linna- ja regionaalse planeerimise professor. Ta on töötanud mitmes ülikoolis külalisprofessorina, sealhulgas alma materis Belgradi Ülikoolis (1970) ja Müncheni ülikoolis (1990). Vuchic emeriteerus 2010. aastal. Ta kuulub Pennsylvania Ülikooli allüksuse School of Engineering elektro- ja süsteemitehnika (Electrical and Systems Engineering) osakonda. 1982 – Friedrich Lehneri medal 1994 – valiti Serbia Teaduste ja Kunstide Akadeemia välisliikmeks 2006 – valiti Venemaa Arhitektuuri ja Ehitusteaduste Akadeemia välisliikmeks (linnaehituse osakond) 2014 – Waterloo Ülikooli audoktor 2014 – Ameerika Ühistranspordi Assotsiatsiooni auhind Lifetime of Academic Distinction Award valitud Venemaa Ehituse ja Arhitektuuri Akadeemia välisliikmeks Vuchic sai USA kodakondsuse 1968. aastal. Ta on muusikahuviline. Spordihuvilisena on ta harrastanud mägironimist, ujumist ja lauatennist. Ta valdab hästi serbia-horvaadi, inglise ja saksa keelt. Enam-vähem rahuldavalt suhtleb ta vene, prantsuse ja hispaania keeles. Doktorikraadi on saanud ka Vuchici abikaasa Radmila Vuchic ja üks neljast lapsest (Boris). 1981 – Vukan R. Vuchic. Urban Public Transportation Systems and Technology. Prentice Hall. ISBN 978-0139394966 1999 – Vukan R. Vuchic. Transportation for Livable Cities. CUPR/Transaction. p. 376. ISBN 978-0882851617 2005 – Vukan R. Vuchic. Urban Transit Operations, Planning and Economics. John Wiley & Sons. ISBN 978-0471632658 2007 – Vukan R. Vuchic. Urban Transit Systems and Technology. John Wiley & Sons. p. 624. ISBN 978-0-471-75823-5 Vukan R. Vuchic. vuchic.seas.upenn.edu Academic Activities. vuchic.seas.upenn.edu Vukan R. Vuchic. eserbia.org Иностранные члены. raasn.ru Awards. vuchic.seas.upenn.edu APTA Lifetime Award. vuchic.seas.upenn.edu Vukan Vuchic Receives APTA's Lifetime of Academic Distinction Award. seas.upenn.edu Koduleht. vuchic.seas.upenn.edu